Orenburgning orenday.ru nashri Suriyada dushmanlar e’tiborini o‘ziga qaratishi tufayli halok bo‘lgan rus askarining nomini aniqlashga muvaffaq bo‘ldi. Marhum Tyulgan rayoni Gorodki qishlog‘ida tug‘ilgan 25 yoshli Aleksandr Proxorenko ekani ma’lum qilindi. Rossiya Federatsiyasi Qurolli kuchlari havo hujumidan mudofaa akademiyasida tahsil olgan Proxorenkoning harbiy qismi haqida so‘z yuritilmagan. Bundan avval, Rossiya qo‘mondonligi Palmira shahri uchun janglarda 24 mart kuni yana bir rus askari halok bo‘lganini ma’lum qilgan edi. Rus aviatsiyasi uchun dushman manzillarini aniqlash bilan shug‘ullangan harbiy xizmatchi qurshovda qolgan va o‘ldirilgan. Bu Rossiya armiyasining Suriyadagi harbiy amaliyotlari chog‘ida bergan oltinchi qurboni hisoblanadi.